সিলেট থেকে ঘুরতে আসা আব্দুল্লাহ আল মামুন জানান, এখন হাকালুকি হাওরের ঘিলাছড়া জিরো পয়েন্টে অনেক আধুনিক ব্যবস্থা করা হয়েছে। ফলে মধ্যবিত্তরা অল্প খরচে কক্সবাজারের স্বাদ নিতে পারবেন। পর্যটক ব্যবসায়ী আব্দুল মুমিন বলেন, ভ্রমণপিপাসুরা যাতে নিজের ইচ্ছা মতো আনন্দ করতে পারেন তাই হাওর বিলাসে থাকা খাওয়া রান্নার ব্যবস্থা রাখা হয়েছে। সবাই যাতে সাধ্য মতো নৌ ভ্রমণ করতে পারেন সে জন্য নানা ধরনের বোট রাখা আছে। আছে সর্বোচ্চ নিরাপত্তা ব্যবস্থা।